**Pravidlá dištančného vzdelávania pre žiakov EGT.**

**Účasť na dištančnom vzdelávaní je povinná !!!**

**Rozvrh počas dištančného vzdelávania**

* Rozvrh hodín v čase dištančného vzdelávania je rovnaký ako v prezenčnej forme
* Učitelia v dostatočnom predstihu, minimálne 1 deň dopredu určia, či bude hodina prebiehať online , alebo budú žiaci na zadaných úlohách pracovať samostatne prostredníctvom IKT

**Komunikácia**

* S učiteľmi jednotlivých predmetov ste sa dohodli na tom, ktoré aplikácie budete používať na komunikáciu a ktoré na online vzdelávanie
* Prostredníctvom dohodnutých aplikácií budete s učiteľmi komunikovať a učitelia vás budú ich prostredníctvom informovať o všetkých podstatných skutočnostiach týkajúcich sa vzdelávania
* Komunikácia s triednymi učiteľkami bude prebiehať prostredníctvom dohodnutej aplikácie
* V prípade, že máte problém s technickým zabezpečením online dištančného vyučovania, kontaktujte hneď správcu školskej siete na mailovej adrese: [juraj.remen@egt.sk](mailto:juraj.remen@egt.sk)
* Po komunikácii so správcom siete Vám škola zapožičia IKT vybavenie na čas dištančného vzdelávania

**Príprava na vyučovanie**

* Tak ako sa pripravujete na hodiny, keď chodíte do školy, rovnako sa budete pripravovať aj na tie, ktoré prebiehajú online - nezabudnite na odovzdávanie úloh a zadaní načas!
* Opakovanie - nezabudnite si zopakovať to, čomu ste sa na hodine venovali
* Netrávte pri počítači veľa času - keďže sú vaše hodiny teraz na počítači, skúste sa zabaviť trochu inak - spoločenské hry, pomoc v domácnosti, zacvičte si,...

**Účasť na hodine**

* Na základe vášho vyjadrenia v dotazníku poznajú učitelia možnosti vášho pripojenia a prispôsobia tomu komunikáciu, ale nezabudnite aj vy na korektnú komunikáciu s učiteľmi, ak budete mať problémy s pripojením
* V prípade, že sa z objektívnych dôvodov (choroba, výpadok elektriny, zlý signál ...) nebudete môcť hodiny zúčastniť, kontaktujte triednu učiteľku a vyučujúcich, s ktorými sa dohodnete na spôsobe dištančnej práce v danom predmete
* Účasť na hodine je povinná, rovnako ako v škole – aj na chapeloch
* Aj počas dištančného vzdelávania platí školský poriadok
* V prípade, že sa bezdôvodne nezúčastníte na online vyučovaní a nebudete o tom informovať triednu učiteľku, bude vaša hodina neospravedlnená.
* V prípade vašej neprítomnosti na online vzdelávaní ste povinní sledovať priebeh práce v jednotlivých predmetoch a informovať sa o zadaných úlohách u spolužiakov a jednotlivých vyučujúcich. Žiak je povinný nahradiť si všetky vymeškané testy a dopracovať zadané úlohy do termínu určeného učiteľom.
* Podľa školského poriadku IV/6 - ak žiak vymešká z niektorého predmetu 25% a viac z odučených hodín za klasifikačné obdobie, musí na konci klasifikačného obdobia vykonať absenčnú skúšku z daného predmetu, ktorá bude hodnotená aj kolegom rovnakej, alebo príbuznej aprobácie.
* V prípade náhlych technických problémov s pripojením na internet, neodkladne informujte sms správou triednu učiteľku a aspoň 2 spolužiakov, ktorí budú váš problém komunikovať v reálnom čase danému vyučujúcemu

**Počas hodiny:**

▪ Dávajte pozor

▪ Nebuďte rušení - ak sa dá, snažte sa, aby vás rozptyľovalo čo najmenej vecí

1. Vypnite televízor, rádio

2. Zavrite ostatné programy na počítači

3. Vysvetlite ostatným členom rodiny, že budete mať hodinu

▪ Počúvajte, čo hovorí učiteľ - keď vás poprosí, aby ste si zapli mikrofón/kameru, tak ste povinní

reagovať na vyzvanie.

▪ Zapájajte sa do priebehu hodiny – odpovedajte na otázky učiteľa. Nezabudnite sa ale

prihlásiť!

▪ Ak niečomu nerozumiete, nebojte sa opýtať učiteľa!


▪ Nevyrušujte – nepíšte ostatným spolužiakom, nehrajte sa s možnosťami portálu počas


hodiny bez vyzvania učiteľa.

**ČO JE NAJDÔLEŽITEJŠIE:**

**AK MÁTE AKÝKOĽVEK PROBLÉM,**

**NEBOJTE SA POPROSIŤ O POMOC A KONTAKTUJTE ŠKOLU!**

**Pravidlá boli prerokované online na mimoriadnej pedagogickej rade dňa 12.10.2020.**



**V Tisovci 13.10.2020 Mgr. Miroslava Štefániková**

**riaditeľka školy**